Document ID: /roh_data/filtered/fineweb-2-filterrobots_roh.jsonl.gz/49247

Las differenzas tranter las ovras èn grondas. In quart da las ovras d’agid han duvrà l'onn 2013 sin il pli 5 raps per recaltgar 1 franc. Da l'autra vart dovran 25 ovras d'agid 50 raps u dapli per survegnir dals donaturs 1 franc. Ils nums da las ovras na cumparan betg en il studi.
La professiunalitad custa
Quant effizient ch’ina ovra rimna daners dependia da sia professiunalitad. Ovras d’agid cun in fundraising professiunalisà, in marketing spezialisà per survegnir daners, dovrian en media dapli daners per rimnar in franc. Plinavant mussa il studi dal Biro central da las ovras da beneficenza Zewo, che ovras mediocras han pli auts custs per rimnar daners che ovras pitschnas u grondas.
RR novitads 14:00